የኦሮምኛ ተናጋሪው ሕዝብ ከማንም በላይ ለኢትዮጵያ ቀድሞ መስዋዕትነት የከፈለ ሕዝብ ነው።አገራችን በአድዋ ጣልያንን ድል ስታደርግ ከወንድሞቹ ጋር የተዋጋ፣ኢትዮጵያ በሱማሌ ስትወረር በሚልሻነት አገር ያዳነ፣ በቀድሞ ሰራዊትም ሆነ በቀዳማዊ ኃይለ ስላሴ ዘመን በበርካታ የጦር አለቆቹ በከፍተኛ የአገር መሪነት የፕረዝዳንትነትን ቦታ ሁሉ ጨምሮ (ኮ/ል መንግስቱን እና አፄ ምንሊክን መጥቀስ ይቻላል) ኢትዮጵያን ስመ ጥር ያደረገ ኢትዮጵያዊ ነው። ይህንን ሕዝብ የኢትዮጵያ ታሪካዊ ጠላቶች እንዲመራው ያዘጋጁለት ፅንፈኛ የእስልምና እንቅስቃሴ እንዲሆን ብዙ ጥረቶች ተደርገዋል።አሁንም ሕዝቡን የመምራት ሚና የሚወስድ ከፅንፈኛ እስልምና የፀዳ እና አብሮ በመኖር የሚያምን መሪ በፍጥነት መታየት አለበት።ይህንን አመራር ደግሞ የመደገፍ የሁሉም ኢትዮጵያዊ ግዴታ ነው።አንዳንዶች በውጭ አገራት ጥገኝነት የመጡ ኢትዮጵያውያን ወጣት የኦሮምኛ ተናጋሪ ኢትዮጵያውያን የኢትዮጵያን ሰንደቅ አላማ አልይዝም ሲሉ ይገረማሉ።ነገር ግን ያላስተዋሉት ነገር ይህ ኢትዮጵያዊነትን የማስጠላት ሥራ በኢትዮጵያ ታሪካዊ ጠላቶች በእጅ አዙር የተደገፈ እና ለእረጅም ጊዜ ሲሰራበት የነበረ መሆኑን ነው።ፍቅር ያሸንፋል! እና ሚልዮኖች የኦሮምኛ ተናጋሪ ወንድሞቻችንን ልብ ከኢትዮጵያዊነት የሚያሸፍት ምንም አይነት ኃይል የለም።ነገር ግን ዛሬ ላይ የክልሉ ተወላጆች በኢትዮጵያዊነታቸው የፀኑቱ የመምራት ኃላፊነታቸውን ለመወጣት ካልተነሱ አደጋ አለው።ዝምታ ይብቃ! በስህተት ህዝብን ከኢትዮጵያዊነት ለመለየት የሚሞክረውን ለመቸውም ጊዜ ቢሆን ወደ እራሱ ካልተመለሰ የጥፋት እና የባዕዳን ፈረስ ከመሆን ስለማይድን ''አካፋን አካፋ'' የማለት ባህል መዳበር አለበት።
